Arve Sigvaldsen var også produsent for albumet (1970), der Nordre Sving blandet sportslige hyllester til skøyteløpere og fotballspillere med norske versjoner av aktuelle poplåter, blant dem «Venus» og «Ob-La-Di, Ob-La-Da». På denne tiden ga de også ut singlene «En slant til trikken hjem» (Arbeiderbladets sølvplate) og «Trailersjåfør» (VGs sølvskrin) som ble nye suksesser. Gruppen var med på flere av platene i Treff-serien, men fra midten av 1970-tallet satset de bare på egne utgivelser.